Účtovníctvo ROPO a obcí / Ročník 2021 / Vydanie 4/2021
Štátna podpora formou úveru z Environmentálneho fondu
 Publikované:  8. 4. 2021           ■ Autor/i:   Ing. Terézia Urbanová       
 URL článku:  https://www.ropoaobce.sk/sk/casopis/uctovnictvo-ropo-a-obci/statna-podpora-formou-uveru-z-environmentalneho-fondu.m-2829.html

Podľa zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len „zákon o Environmentálnom fonde“) je Environmentálny fond zriadený ako štátny fond na uskutočňovanie štátnej podpory starostlivosti o životné prostredie. Podľa § 7 zákona o Environmentálnom fonde existujú dva základné druhy podpory: dotácia a úver, prípadne je možná kombinácia dotácie a úveru.

Finančné prostriedky sú poskytnuté v súlade so zákonom č. 358/2015 Z.z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov v znení neskorších predpisov. Podľa § 55 odsek 11 opatrenia Ministerstva financií Slovenskej republiky z 8. augusta 2007 č. MF/16786/2007-31, ktorým sa ustanovujú podrobnosti o postupoch účtovania a rámcovej účtovej osnove pre rozpočtové organizácie, príspevkové organizácie, štátne fondy, obce a vyššie územné celky v znení neskorších predpisov sa okrem iného v účtovnej jednotke, ktorou je obec alebo vyšší územný celok, na účte 479 - Ostatné dlhodobé záväzkyúčtujú napr. úvery poskytnuté podľa osobitného predpisu.

Vysvetlivky: KZ - kód zdroja, RK - rozpočtová klasifikácia.
P. č.	Text účtovného prípadu	KZ	RK	Suma v €	MD	D	
1.	Prijatie štátnej podpory formou úveru z Environmentálneho fondu na bankový účet v zmysle zákona o Environmentálnom fonde	
45	
514002	
10 000,−	
221	
479	
2.	Splátka istiny úveru z Environmentálneho fondu z bankového účtu	
xx	
821007	 1 000,−	
479	
221	
3.	Predpis úrokov z úveru z Environmentálneho fondu			 10,−	562	479	
4.	Splátka úrokov z úveru z bankového účtu	xx	651003	 10,−	479	221